এক নিৰ্ভৰযোগ্য সূত্ৰৰ পৰা লাভ কৰা খবৰৰ ভিত্তিত কোকৰাঝাৰ আৰক্ষী আৰু ১২ নং শিখলাই সেনাৰ ৰেজিমেণ্টে যৌথ অভিযান চলাই জিলাখনৰ উত্তৰ হাইজ্ৰাইগুৰী অঞ্চলৰ ৩নং ৰাইডৰ পৰা এন ডি এফ বি (এছ) গোটৰ দুগৰাকী সদস্যক আটক কৰে।
কোকৰাঝাৰৰ আৰক্ষী অধীক্ষক ৰাজেন সিঙে জনোৱা মতে বুধবাৰে পুৱতি নিশা প্ৰায় ১.৫০ বজাত অভিযানকাৰী দলটোৱে দুজন লোকৰ চাল-চলন দেখি সন্দেহ উপজাত ৰখিবলৈ কোৱাত তেওঁলোকে পলাবলৈ চেষ্টা চলাইছিল যদিও সেনা-আৰক্ষীৰ দলটোৱে তেওঁলোকক আটক কৰিবলৈ সক্ষম হয়।
আটকাধীন এন ডি এফ বি(এছ)ৰ সদস্য দুগৰাকীৰ এজন হৈছে ম্যানমাৰত প্ৰশিক্ষিত তথা সংগঠনটোৰ ৪২নং বেটচৰ দুৰ্ধৰ্ষ কেডাৰ ২ নং তাকামপুৰ গাঁৱৰ বানিকান্ত নাৰ্জাৰীৰ পুত্ৰ অনচুমা নাৰ্জাৰী(২৬) ওৰফে গালৰ বুলি চিনাক্ত কৰা হৈছে।
আনহাতে আনজন সদস্য হ'ল সংগঠনটোৰ হৈ লিংকমেনৰ কাম কৰা গোঁসাইগাঁৱৰ হাইজ্ৰাইগুৰীৰ ষ্টিফেন নাৰ্জাৰীৰ পুত্ৰ সমীৰ নাৰ্জাৰী(২৫) ওৰফে হালাং।
ধৃত এন ডি এফ বি সদস্য দুজনৰ জিম্মাৰ পৰা আৰক্ষীয়ে এটা ৭.৬৫ এম এম পিষ্টল, ৪ জাঁই সক্ৰিয় গুলী আৰু এটা মোবাইল হেণ্ডচেট উদ্ধাৰ কৰা বুলি সদৰি কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
